钦定古今图书集成/明伦汇编/交谊典/第012卷 > 《周礼》 > 《地官》
## 钦定古今图书集成/明伦汇编/交谊典/第012卷 > 《周礼》 > 《地官》

《大司徒》“以本俗六安万民，五曰联朋友。”

〈注〉乡田同井，学校同艺。〈疏〉同师曰朋，同志曰友。朋友之交，在师儒以下，但朋疏而多，友亲而少。《尚书泰誓》：“我友邦冢君，是谓诸侯为友。”《洛诰》云：“孺子其朋。”谓群臣为朋也。

又

以乡三物教万民，二曰六行：孝、友，睦，姻，任、恤。

〈注〉任信于朋友。〈疏〉朋友有道德者，则任信之，

以《乡八刑》纠万民，五曰不任之刑。

### 师氏掌教国子三行二曰友行以尊贤良

〈注〉“君子以友辅仁”，故《友行》次之。

### 司谏掌纠万民之德而劝之朋友正其行而彊之道艺巡问而观察之以时书其德行道艺辨其能而可任于国事者以考乡里之治以诏废置以行赦宥

〈注〉《司谏》以道谏正人之行者，德成于朋友，纠其德而使之无谬戾，劝之朋友，则使之致力以相辅也。〈疏〉劝之朋友，欲其同志以辅仁也。

《易经》。